നഗരസഭയിലെ അഞ്ചാം വാര്ഡ് ഇനി സമ്ബൂര്ണ ശുചിത്വ വാര്ഡ് കുന്നംകുളം: നഗരസഭയിലെ സമ്ബൂര്ണ ഖരമാലിന്യ ശുചിത്വ വാര്ഡായി വാര്ഡ് 5, വൈശ്ശേരിയെ ചലച്ചിത്ര നടനും എഴുത്തുകാരനുമായ വി.കെ ശ്രീരാമന് പ്രഖ്യാപിച്ചു. കുന്നംകുളം നഗരസഭാ മാലിന്യ സംസ്കരണ പദ്ധതിയുടെ അംബാസഡര് കൂടിയായ വി.കെ ശ്രീരാമന് ശുചിത്വ പ്രഖ്യാപനം നടത്തുകയും സമ്മേളനം ഉത്ഘാടനം നിര്വ്വഹിക്കുകയും ചെയ്തു. നഗരസഭ ചെയര്പേഴ്സണ് സീതാരവീന്ദ്രന് അദ്ധ്യക്ഷയായി. കേരള കലാമണ്ഡലം നിര്വ്വാഹക സമിതി അംഗം ടി.കെ വാസു മുഖ്യാതിഥിയായി. സമ്മേളനത്തോടനുബന്ധിച്ച് കൗണ്സിലര് കൂടിയായ കലാമണ്ഡലം പ്രവീണ നയിച്ച ഗാനമേളയും ഉണ്ടായിരുന്നു. അഞ്ചാം വാര്ഡ് കൗണ്സിലറും നഗരസഭ വികസന സ്റ്റാന്റിംഗ് കമ്മിറ്റി ചെയര്മാനുമായ പി.എം സുരേഷ് സ്വാഗതമാശംസിച്ചു. വൈസ് ചെയര്പേര്സണ് സൗമ്യ അനിലന്, സ്റ്റാന്റിംഗ് കമ്മിറ്റി ചെയര്പേഴ്സണ്മാരായ സോമശേഖരന്, പ്രിയ സജീഷ്, പി.കെ ഷെബീര്, സെക്രട്ടറി ടി.കെ സുജിത്ത്, ജനകീയാസൂത്രണം ഉപാദ്ധ്യക്ഷന് വി.മനോജ്കുമാര് എന്നിവര് സംസാരിച്ചു. ഹെല്ത്ത് സൂപ്പര്വൈസര് കെ.എസ് ലക്ഷ്മണന് നന്ദി രേഖപ്പെടുത്തി. നഗരസഭയുടെ മറ്റ് വാര്ഡുകളും സമ്ബൂര്ണ ഖരമാലിന്യ ശുചിത്വ വാര്ഡായി പ്രഖ്യാപിക്കുന്നതിനുള്ള പ്രവര്ത്തനങ്ങള് കൗണ്സിലര്മാരുടെ നേതൃത്വത്തില് ദ്രുതഗതിയില് നടന്നു വരികയാണ്. മാലിന്യം വലിച്ചെറിയാതെ, കത്തിക്കാതെ ശാസ്ത്രീയമായി സംസ്കരിക്കുന്നതിന് ഇന്ന് നാം തയ്യാറായാല് നാളെ നമ്മുടെ മക്കള്ക്കും വരും തലമുറയ്ക്കും നല്ല മണ്ണും നല്ല വെള്ളവും നല്ല വായുവും ലഭ്യമാകും. വി.കെ ശ്രീരാമന് അഞ്ചാം വാര്ഡിലെ 334 വീടുകളിലും ഉറവിട മാലിന്യ സംസ്കരണ സംവിധാനം ഉറപ്പാക്കുകയും ഹരിത കര്മ്മ സേനയുമായി എഗ്രിമെന്റ് വയ്ക്കുകയും ചെയ്തു. വിവിധ ഘട്ടങ്ങളിലായി ഒമ്ബതില്പരം യോഗങ്ങളും റിസോഴ്സ് പേര്സണ്മാരായ ജോസ്, ഷെമീര് എന്നിവരുടെ നേതൃത്വത്തില് ക്ലാസ്സുകളും നടത്തി ജനങ്ങളില് മാലിന്യ സംസ്കരണത്തിന്റെ ആവശ്യകത ബോദ്ധ്യപ്പെടുത്തിക്കൊണ്ടാണ് നൂറ് ശതമാനം വീടുകളേയും സമ്ബൂര്ണ്ണ ശുചിത്വ പദവിയിലേക്ക് ഉയര്ത്തിയത്. പി.എം സുരേഷ് വാര്ഡ് കൗണ്സിലര്